Barnet eller den unge bor fast hos plejefamilien hele året, og oftest ser barnet eller den unge også sine forældre, som stadig har forældremyndigheden.
Det er en stor opgave at blive plejefamilie, men det kan også være en stor gave at give et barn tryghed og betydningsfulde relationer i en familie. Plejefamilier har et eller flere børn i fuldtidspleje.
Det er ikke et traditionelt arbejde som lønmodtager, men det kræver engagement på fuld tid.
Barnet eller børnene har folkeregisteradresse hos plejefamilien, bor der fast hele året og har både sit hverdagsliv og ferier der.
Barnet ser som oftest også sine forældre, der fortsat har forældremyndigheden.
Plejefamilien skal være en del af alle de aktiviteter og mennesker, der er i barnets liv, men samtidig skal den acceptere, at plejeforholdet både kan ophøre, måske endda ende brat, og modsat at barnet kan blive boende hos plejefamilien resten af sin barndom og i sin ungdom.